
A magyar kultúra napja Rendezvénysorozat Kárpátalján

Tisztelt Hölgyem/Uram!

A Kárpátaljai Magyar Művelődési Intézet (KMMI), a Magyar Értelmiségiek Kárpátaljai Közössége (MÉKK) és az Ukrajnai Magyar Demokrata Szövetség (UMDSZ) tisztelettel és szeretettel meghívja Önt a Magyar Kultúra Napja rendezvényeire, amelyekre 2018. január 18–26-a között kerül sor Beregszászon, Munkácson és Ungváron.
 2018. január 18.
Megemlékezés és koszorúzási ünnepség a beregszászi Kölcsey-emléktáblánál a Himnusz megírásának 195., Kölcsey Ferenc halálának 180. évfordulója alkalmából. Beszédet mond Pomogáts Béla irodalomtörténész, az AK tiszteletbeli elnöke. Kezdés: 10.00 óra.
Beregszászi Értelmiségi Fórum ’2018. Vitaindítót tart Pomogáts Béla irodalomtörténész, a Magyar Nyelv és Kultúra Nemzetközi Társasága – Anyanyelvi Konferencia tiszteletbeli elnöke. 
Díjak, kitüntetések átadása: az Együtt Nívódíj és a Magyar Nyelv és Kultúra Nemzetközi Társasága - Anyanyelvi Konferencia és a Kárpátaljai Magyar Művelődési Intézet okleveleinek átadása. 
Alkotóműhelyek bemutatkozása: Erős Kinga, a Magyar Irószövetség elnökségi tagja, az Orpheusz Kiadó vezetője, Pánczél András, a Guttenberg Pál Népfőiskola elnöke.
Zenés-irodalmi összeállítás, könyvbemutató, képzőművészeti kiállítás. 
Helyszín: Európa-Magyar Ház, Beregszász, Széchenyi u. 59B. Kezdés: 11.30 óra.
2018. január 19. 
Hunyadi Mátyás emlékév nyitórendezvénye keretében Mátyás-király emléktáblájának koszorúzása a munkácsi várban. Szervezők: KMMI, UMDSZ. Kezdés: 11.00 óra. Helyszín: a munkácsi vár felső udvara.
2018. január 22. 
XIX. Himnusz-mondó verseny az Ungvári Dayka Gábor Középiskolában a tanintézet és a MÉKK szervezésében. Kezdés: 10.00 óra.
2018. Január 26. 
IX. CARPATICA ART EXPO az Ungvári Néprajzi és Népi Építészeti Múzeumban a MÉKK szervezésében – válogatás a MÉKK Munkácsy Mihály Képzőművészeti Egyesület festőtáborainak és más műhelytagok munkáiból. Helyszín: Ungvár, Káptalan u. 33 A. Kezdés: 15.00 óra. 

